Daar word vele tale in Suid-Afrika gepraat. Daar is elf amptelike tale en ander nie-amptelikes. Dit maak Suid-Afrika die land ter wêreld met die naasmeeste amptelike tale ná Indië. Terwyl Indië die voorkeur gee aan Engels en Hindi, is al elf ampterlike tale volgens die Grondwet van Suid-Afrika gelykwaardig. Twee van die amptelike tale (Afrikaans en Engels) is van Germaanse oorsprong, terwyl die ander nege deel vorm van die Bantoetaalfamilie. Die elf ampstale volgens die grondwet is: Afrikaans (af / afr) (sedert 1925 as "sinoniem vir Nederlands" – sedert 1961 as amptelike taal) Engels (en / eng) Ndebele (nr / nbl) Noord-Sotho (nso) Sotho (st / sot) Swazi (ss / ssw) Tsonga (ts / tso) Tswana (tn / tsn) Venda (ve / ven) Xhosa (xh / xho) Zoeloe (zu / zul) Daar word ook in die Grondwet van Suid-Afrika voorsiening gemaak vir die bevordering van die Khoisan en Namas se tale, asook vir gebaretaal. Ander nie-amptelike tale sluit in: Fanagalo, Lobedu, Noord-Ndebele en Phuthi.